Orval Faubus' holdning i denne saken kan virke underlig, tatt i betraktning at han var valgt på et liberalt reformprogram. Han hadde godkjent desegregering av offentlig transport i Arkansas. Juridisk fakultet ved University of Arkansas og de offentlige bibliotekene i Little Rock var integrert. Imidlertid hadde han tidlig i 1957 fått gjennomført ei upopulær skatteøkning, blant annet for å øke lærerlønningene, og ved primærvalget samme høst ville han få James D. Johnson, en konservativ segregasjonistleder, som motkandidat. Faubus hadde derfor behov for å markere seg. Journalisten Harry Ashmore (som vant Pulitzerprisen for kommentarartikler om Little Rock-saken) mente at Faubus med vilje krisa for å sikre si stilling blant hvite velgere.